**ИЗДАВАНЕ НА УВЕРЕНИЕ НА СПЕЦИАЛИЗАНТИ**

**І. Правно основание**

* Закон за висшето образование

**ІІ. Заявител**

Заявители по настоящата услуга могат да бъдат лица, регистрирани като специализанти към Медицински университет – Варна. Уверението се издава за ползване при необходимост за удостоверяване на актуален статус. Заявление може да се подава само от физически лица:

* лично - с документ за самоличност;
* други граждани - с писмено нотариално заверено пълномощно.

**IІI. Орган, предоставящ услугата**

 Медицински университет – Варна

**IV. Необходими документи**

* Заявление по образец (*може да бъде изтеглено от интернет страницата на МУ-Варна www.* *mu-varna.bg, както и да бъде получено на място в отдел СДО*), в което се вписват лични данни на специализанта за издаване на уверението, личните данни на подателя, както и адрес на получателя;
* Документ за платена такса.

**V. Процедура по предоставяне на образователната услуга**

* **Начини на заявяване на услугата:**

Заявителят подава необходимите за издаване на уверението документи:

* в сектор Деловодство на Медицински университет-Варна, което се намира във фоайе-партер в сграда „Ректорат“ на МУ-Варна на ул. „Марин Дринов” № 55 всеки работен ден от 8:30 до 17:00 часа. Документите се регистрират с входящ номер в системата за управление на документооборота, като този номер се дава на приносителя на документите при поискване;
* в отдел СДО при Медицински университет-Варна;
* по електронната поща sdo@mu-varna.bg ;
* по пощата.

В отдел СДО се извършва проверка между искането и наличната документация, включително и финансовите задължения на лицето към момента. При наличие на всички данни и липса на финансови задължения се изготвя уверение с информация за специализанта: имена, специалност по която се преминава обучение, начална дата, срок, място и база за обучение, евентуално прекъсвания. При констатиране на несъответствия **с** наличната документация лицето се уведомява и се пристъпва към издаване на уверението с актуалната информация. При наличие на финансови задължения лицето се уведомява да отстрани задълженията си, след което се издава уверението.

* **Документите се получават**:

**1.** На място, в отдел СДО при Медицински университет-Варна, от специализанта или заявилия образователната услуга срещу представяне на документ за самоличност, полагане на подпис, изписване на имената на получателя в заявлението и дата;

**2.** По пощата чрез лицензиран пощенски оператор – при изрично изразено желание на лицето, отразено в заявлението;

**3.** По пощата с куриерска пратка – при изрично изразено желание на лицето за получаване на документите чрез куриерска пратка и заплащане на пощенските разходи за негова сметка, отразено в заявлението. Заплащането на пощенските разходи се извършва при получаване на документите;

**VІ. Дължими такси**

Услугата се заплаща съгласно решение на Академичния съвет на Медицински университет-Варна за утвърждаване на такси за издаване на документи (Протокол № 31/07.07.2014 г).

- За издаване на уверение се събира такса 10 лв.

**Заплащането се извършва:**

* По банков път по банковата сметка на университета:

Банка „ДСК" ЕАД-клон Варна, BIC: STSABGSF и IBAN: BG24STSA93003100040700

**VІІ. Срок за извършване на образователната услуга**

Срокът за издаване на уверението е до **пет работни дни**, освен **в случай на необходимост от проверка**, когато **срокът от пет работни дни започва да тече от получаването на резултатите от проверката**.

**VІІІ. Срок на действие**

 Уверението е валидно към датата на издаването му.

**ІХ. Ред за обжалване**

Обжалването се извършва по реда на Административнопроцесуалния кодекс.

|  |  |
| --- | --- |
| **!** | Телефон за връзка – 052/677 016; 052/677 017  |
| Ел. адрес за предложения във връзка с услугата – sdo@mu-varna.bg |